भारतीय क्रिकेट टीम के पूर्व कप्तान सौरव गांगुली घरेलू क्रिकेट में नियमों में बदलाव से खुश नहीं हैं। कुछ दिन पहले ही सरकारी कर्मचारियों को बीच सत्र में स्थानीय खिलाड़ी के रूप में खेलने और उनके लिए एक साल के राहत वाला नियम लागू किया गया था। इस फैसले के लिए बीसीसीआई के कार्यकारी सचिव अमिताभ चौधरी ने क्रिकेट ऑपरेशन्स के महाप्रबंधक सबा करीम और सुप्रीम कोर्ट द्वारा गठित प्रशासकों की समिति की आलोचना की थी और अब गांगुली ने भी इस पर नाराजगी व्यक्त की है।